CELEX: 62018TN0758
Language: bg
Date: 2018-12-21 00:00:00
Title: Дело T-758/18: Жалба, подадена на 21 декември 2018 г. — ABLV Bank/ЕСП

4.3.2019   
            
            
               BG
            
            
               Официален вестник на Европейския съюз
            
            
               C 82/59
            
         
      Жалба, подадена на 21 декември 2018 г. — ABLV Bank/ЕСП
      (Дело T-758/18)
      (2019/C 82/71)
      Език на производството: английски
      
         Страни
      
      
         Жалбоподател: ABLV Bank AS (Рига, Латвия) (представители: O. Behrends, M. Kirchner и L. Feddern, адвокати)
      
         Ответник: Единен съвет за преструктуриране (ЕСП)
      
         Искания на жалбоподателя
      
      Жалбоподателят иска от Общия съд:
      
                  —
               
               
                  да отмени решението на ЕСП от 17 октомври 2018 г. относно ABLV Bank във връзка с отказа на ЕСП да преизчисли и да възстанови предварителната вноска на тази банка в Единния фонд за преструктуриране;
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      В подкрепа на жалбата си жалбоподателят излага десет основания.
      
                  1.
               
               
                  Първото основание е изведено от твърдението, че ЕСП не е дал достатъчно значение на естеството pro rata temporis на вноските във фонда.
               
            
                  2.
               
               
                  Второто основание е изведено от това, че ЕСП не е взел предвид собственото си изрично твърдение, че вноските във фонда са възстановими pro rata temporis.
               
            
                  3.
               
               
                  Третото основание е изведено от това, че ЕСП не е взел предвид изрично посоченото в член 12, параграф 1 от Делегиран регламент 2015/63 на Комисията (1), че се дължат само частични плащания, ако условията са изпълнени само през част от съответната година.
               
            
                  4.
               
               
                  Четвърто основание е изведено от твърдението, че ЕСП погрешно се е позовал на член 70, параграф 4 от Регламент 806/2014 (2).
               
            
                  5.
               
               
                  Петото основание е изведено от твърдението, че ЕСП е дал погрешно тълкуване на член 12, параграф 2 от Делегиран регламент 2015/63 на Комисията.
               
            
                  6.
               
               
                  Шестото основание е изведено от твърдението, че ЕСП е нарушил принципа на правна сигурност и на оправдани правни очаквания.
               
            
                  7.
               
               
                  Седмото основание е изведено от твърдението, че ЕСП е нарушил принципа на пропорционалност.
               
            
                  8.
               
               
                  Осмото основание е изведено от твърдението, че ЕСП е нарушил принципа nemo auditur.
               
            
                  9.
               
               
                  Деветото основание е изведено от това, че ЕСП не е взел предвид релевантността на своите предходни действия.
               
            
                  10.
               
               
                  Десетото основание е изведено от това, че ЕСП е нарушил членове 16 и 17 от Хартата на основните права на Европейския съюз.
               
            
         (1)  Делегиран регламент (ЕС) 2015/63 на Комисията от 21 октомври 2014 година за допълване на Директива 2014/59/ЕС на Европейския парламент и на Съвета по отношение на предварителните вноски в механизмите за финансиране на преструктурирането (OВ L 11, 2015 г., стр. 44).
      
         (2)  Регламент (ЕС) № 806/2014 на Европейския парламент и на Съвета от 15 юли 2014 година за установяването на еднообразни правила и еднообразна процедура за преструктурирането на кредитни институции и някои инвестиционни посредници в рамките на Единния механизъм за преструктуриране и Единния фонд за преструктуриране и за изменение на Регламент (ЕС) № 1093/2010 (ОВ L 225, 2014 г., стр. 1).